JOULUKUUN 23. PÄIVÄ 2008
Kerääntykää lähekkäin.
Tämä on vakavampaa kuin voitte kuvitella.
Rukoilkaamme.
Isä, kiitos suojeluksestasi ja kaikista teoistasi.
Kiitos tästä päivästä.
Kiitos tästä kylmästä ilmasta.
Kiitämme sinua poudasta,
sillä sinä luot viiman ja paisteen.
Tiedät, että ajat ovat vaikeat.
Pyydämme sinulta nyt opastusta.
Aamen.
Olemme tänään suljettavalla tehtaalla, jolla on vaiherikas historia.
Minua ja varmasti kaikkia surettaa sen loppuminen.
Sanon silti tämän:
olen äärimmäisen ylpeä tämän tehtaan työläisistä.
Heitä parempia ei ole. He osaavat asiansa.
LOPPU
NETFLIX-ALKUPERÄISDOKUMENTTI
-Kuinkahan vanhoja nuo talot ovat? -Ehkä 200 vuotta.
Eikä! Amerikkahan perustettiin vasta 200 vuotta sitten.
-Vuosikymmeniä ainakin. -Ehkä.
-Onko vilu? -On. Täällä on silti kaunista.
Kuvankaunista.
Katso. Amerikan ilmatilassa pitää kiirettä.
Tuolla lentää yksi ja tuolla.
KUN GENERAL MOTORS LÄHTI DAYTONISTA, YLI 10 000 TYÖPAIKKAA KATOSI
VUONNA 2010 KIINALAISYHTIÖT ALKOIVAT SIJOITTAA -
TEHDASTUOTANTOON USA:SSA JA AVATA SULJETTUJA TEHTAITA
ENSIASKEL PALKITSEVAAN URAAN
Kun katsoo autoa, näkee lasia kaikkialla.
Lasi on alaamme.
Omistamme 70 prosenttia markkinoista.
Se on aika paljon.
Laitoksiamme on ympäri maailmaa.
Niitä on Kiinassa ja nyt täällä USA:ssa.
Sulautamme kaksi kulttuuria yhteen.
Kiinan ja USA:n kulttuurit.
Olemme siis aidosti globaali järjestö.
Tällä hetkellä teemme kolmivuorotyötä.
Perinteiseen malliin.
Teillä on puolen tunnin palkaton lounas -
ja kaksi palkallista vartin taukoa.
Uramahdollisuuksia riittää yllin kyllin.
-Vaaditteko liiton jäsenyyttä? -Emme. Vastustamme sitä.
Tiedostamme silti sen, että alaisiamme on kohdeltava oikein.
-Minulla on 28 vuoden kokemus. -Hienoa.
Palkanlaskentaa, henkilöstöjohtamista, operointia...
-Olen diplomi-insinööri. -Mainiota.
-Hyviä taitoja. -Olen työskennellyt -
-monella tasolla. -Hyvä.
Vilkaisemme ansioluetteloasi.
Olette nyt entisellä General Motorsin tehtaalla.
Tehdas suljettiin,
jolloin 2 000 perhettä jäi ilman töitä.
Nyt täällä on yli tuhat työntekijää,
ja lisää tulee.
Hieman yli kaksi vuotta sitten tämä laitos oli varsin synkkä -
ja pistävä muistutus pahimmasta talouslaskusta -
sitten USA:n suuren laman.
Ymmärrätte siis, millainen henkilökohtainen vaikutus -
sillä oli yksilöihin ja heidän perheisiinsä.
Prosessi eteni vauhdilla jo aluksi.
Silloin tehdas oli tyhjä.
Viimeisen puolen vuoden aikana...
UUNITEKNIKKO
...on tullut paljon väkeä ja kalustoa.
Se on jännittävää.
Kaikki ovat uurastaneet.
Odotamme tuotannon aloittamista.
Amerikkaan tultuanne olette huomanneet monia eroja verrattuna Kiinaan.
Amerikkalaisiin on tutustuttava.
Amerikassa saa päästää luonteen valloilleen.
Kunhan ei riko lakia, saa tehdä mielensä mukaan.
Presidentistäkin saa vitsailla.
Siitä ei rangaista.
Amerikassa autot ovat isoja ja mukavia.
Se edustaa amerikkalaista rentoutta.
Pukeutumista ei juuri painoteta.
Jos matkaa Euroopassa kesällä -
ja näkee jonkun kävelevän edellä -
sortseissa, liivissä ja lenkkareissa,
kyseessä on amerikkalainen.
Amerikkalaiset puhuvat suoraan.
He eivät salaile mitään.
He ovat läpinäkyviä.
Kaikki on käytännöllistä.
He kaihtavat käsitteitä ja teoriaa arjessaan.
En pidättele teitä tämän kauempaa.
Tämä lista on todella pitkä.
Kiitoksia.
Toimitusjohtajan käskystä -
pidämme avajaisjuhlat 7. lokakuuta.
Tästedes -
pyydän teitä pitämään lokakuun 7:nnen mielessänne.
Uurastakaa tämän suuren juhlan eteen.
TOIMITUSJOHTAJA CAO FUYAON PERUSTAJA
Tervetuloa. Hauska nähdä.
Auto on ensimmäinen.
FUYAON JURISTI
Jaan kanssanne erään salaisuuden.
Rakastan Ohiota ja tätä Daytonin-tehdasta, johon sijoitin tuntuvasti.
Tällä historiallisella projektilla kasvatetaan yhteisöä,
tarjotaan töitä ja turvataan lasten tulevaisuus.
FUYAO GLASS AMERICAN APULAISJOHTAJA
Sama saavutettiin silloin,
kun aiemmat polvet olivat täällä töissä.
Tulevaisuus on kirkas.
Annetaan aplodit uudelle Fuyao Avenuelle.
Huomenta kaikille. Tapaamme taas.
Joka käynnillä näen hyvää edistystä.
Tyhjää tilaa riittää vielä lisäkalustolle.
Sitä tulee vuoden sisällä.
Jos toimintamme saadaan menestymään,
tästä tulee hieno esimerkki muille ulkomaisille sijoittajille USA:ssa.
Kiitoksia.
Hän sanoo, että moni menetti työnsä,
ja kiittää teitä.
Sano, että hänen täytyy tulla grillaamaan kanssamme.
-Selvä. -Kiitos.
-Ovatko asiakkaat tyytyväisiä? -Jo vain, etenkin Chrysler.
Laitoin amerikkalaisen koneenkäyttäjän kiinalaisen esimiehen työpariksi.
Paksusormiset amerikkalaiset ovat hitaita.
Heitä pitää kouluttaa jatkuvasti.
Miten menee?
Toimitusjohtaja painottaa yhtiön amerikkalaisuutta.
Nimi on Fuyao Glass America, joten yhtiötä kohdellaan sen mukaan.
Meidän pitää menestyä muiden tehtaidemme lailla.
Tähän tulee siis lava.
-Lava alkaa tuolta. -Tuohon suuntaan.
-Niin. -Hankimme avoimen konserttilavan -
ja katoksen sadekelin varalta.
Se pitää huomioida.
Käsitätkö?
Johtaja luottaa lokakuun säähän.
-Katosta ei tarvita. -Entä jos sataa?
Ei sada.
-Lokakuussa on samanlaista keliä. -Kuin tänään, vai?
Ovi ei saa näkyä tänne.
-Mikä ovi? -Tuo aukko.
Teimme juuri sopimuksen.
-Mitä? -Ison...
-Puhu Jimmylle. -Ymmärsitkö tuon, Jimmy?
Tilasimme juuri autotallinoven.
Se täytyy kääntää.
Ovi asennettiin jo.
FUYAON APULAISJOHTAJA
Saako sen vaihtaa?
-On pakko. -Selvä.
Vaihda se, Z.
Tuo maksaa 35 000 dollaria.
Sain ajatuksen. Tänne ripustetaan kaksi maalausta.
Toinen on ikoninen maisema Kiinasta,
kuten muuri.
Toinen on USA:sta.
Ei. Pelkkiä amerikkalaisia.
Selvä on.
Maassa maan tavalla.
Ei suututeta heitä.
Vain USA:sta.
Täällä on sisustettu kehnosti.
Tämä pitää siirtää.
Laki määrää -
tuon korkeuden.
-Se pitää siirtää sivummalle. -Onnistuu.
Davidin mukaan se on vaadittu korkeus.
Sen on oltava noin korkealla.
Laitetaan nurkkaan.
Tuonne sitten.
Se on lakisääteinen. Minä kysyn.
Hän tarkistaa asian.
Korkeus on oikea.
Joskus täytyy ajatella ennen kuin tekee.
Muutoin pitää tehdä uudestaan,
ja se maksaa.
Tuo asennettiin kauan ennen kuin tulin tänne.
Napataan vonkale!
Panitteko syötit näin?
-Siistiä. -Miten päin?
Täällä on Fuyaon väkeä.
-Niinkö? -Kaikki Fuyaolta.
-Fiyao? -Fuyao.
Niinkö se äännetään?
Fuyao.
PÄÄESIMIES
Fuyao, Inc.
-Fuyaon yhtiö. -Mikä ala?
-Siellä tehdään lasia. -Aivan.
-Kiva. -Autonlaseja.
-Jopas. -Niin.
-Onpa iso. -On.
Tosi iso.
-Mikä tuo on? -Karppi.
-Karppi.
K-A-R-P-P-I.
Karppi.
Aivan.
Karpit tykkäävät maissista ja Wheatiesista.
Tiedätkö Wheaties-murot?
-En. -Etkö tunne?
-En. -Wheaties.
-Wheaties.
Wheaties tepsiikin erityisen hyvin.
Siiskö W-E-D-S?
W-E-E-T-E-S.
-En tunne. -Se on paras syötti.
Nuo taitavat lähteä.
Suolistamme kalan ja palaamme sitten.
Lähden narraamaan syötävää.
-Palaan alas. -Selvä.
-Oli kiva tavata. -Terve sitten.
-Patty! -Niin?
Minä lähden.
UUNIN LASTAAJA
Hyvää työpäivää.
Puolentoista vuoden ajan minulla ei ollut mitään.
Kun aloitin Fuyaolla,
olin syvästi kiitollinen.
Kiitin Jumalaa polvillani.
-Terve. -Miten menee?
Hyvin.
-Sujuuko? -Kyllä.
Tämä on juuri nyt paras pesti.
Kun palasin ensi kertaa,
minä liikutuin.
Näin työpisteiden sijainnit,
jotka oli painettu pylväisiin.
Siitä näkyy olinpaikka tehtaassa.
Moni eksyy yhä. Minä en.
General Motorsilla tienasin tunnilta 29 dollaria ja rapiat.
LASINTARKASTAJA
Fuyaolla tienaan 12,84.
Jos lapseni halusivat uudet salitossut,
sen kuin ostin ne. Se ei käy enää.
Menetimme kotimme ja ajoneuvon.
-Viikonloppuja. -Samoin.
Taloni meni ulosottoon GM:n loputtua.
Siitä lähtien -
olen taistellut päästäkseni takaisin keskiluokkaan.
TRUKINKULJETTAJA
Olen asunut siskoni kellarissa.
Onneksi minulla on makuuhuone.
Täällä ei ole muuta kuin yöpöydät ja tv:ni.
Vuode on heidän.
Että niin.
Työ on seissyt varmaan 45 minuuttia.
Vesitahroja kai.
KÄÄNNETÄÄN...
Pesuri tyhjennettiin. Se sammutetaan.
Pomot suuttuvat, kun tulee pulmia.
Sitten kaikki suuttuvat omalla kielellään.
Kaikki tömistelevät tiehensä -
ja palaavat sitten tänne.
Säätäkää vesi 15-asteiseksi.
Se on emäksistä.
Selvä. Myöhemmin yritämme laskea...
HYLÄTTY
UUNITEKNIKKO
Varovasti!
Kaunista.
Alemmas.
Vähän alemmas!
Tämä rakkine...
Kuusiokoloavain.
Ensimmäisenä Ohiossa pisti silmään maanpinnan tasaisuus.
Perheeni on Kiinassa.
Minulla on kaksi ihanaa lasta -
ja kaunis vaimo.
Fuyaolta sain ensimmäisen työpaikkani, kun olin 18-vuotias.
Olen työskennellyt uunin ääressä yli 20 vuotta.
Työ on rankkaa, mutta pidän siitä.
Kielimuurin ja kulttuuristen erojen vuoksi -
kaikkien ideoita on hankalaa saada toteutettua äkkiä.
Ruokailuaikaa on niukasti.
Siksi syön kermaleivoksia.
Tässä on lounaani. Syön kaksi kerralla.
Yksi noista punaisista tikuista murtui.
Se täytyy vetää ulos käsin.
Katsokaa arpia käsivarsissani.
Nämä kaikki ovat palovammoja.
Ilmaa.
Wong ja minä toimimme usein yhdessä.
Hän opettaa minua.
Paiskimme töitä koko äitienpäiväviikonlopun.
Tulkeilla oli täysi työ.
UUNIVALVOJA
Kuulin, että kiinalaisten on oltava täällä kaksi vuotta ilman lisäpalkkaa.
Sen jälkeen aloin arvostaa heidän apuaan yhä enemmän.
Olemme olleet vuoroin vieraissa.
Side syntyi.
Opettelemme toistemme kulttuureja.
Kiitospäiväksi keksin kutsua lähimmät ystäväni -
eli viitisen henkeä.
Lopuksi vieraita tulikin 13.
Ostin kymmenkiloisen kalkkunan, ison hunajakinkun -
ja perinteiset höysteet.
Tiedän, että Kiinassa aseet on kielletty.
Ammuimme haulikolla ja pistooleilla.
Pari uskalikkoa tahtoi ajella Harrikallani.
Siitä riitti puhuttavaa.
Ilahduin siitä.
Pääsimme Washington Postin etusivulle.
Iso juttu.
KIINALAISMILJARDÖÖRIN TEHDASSIJOITUS
Ainoa kielteinen puoli on se, että 2 000 alaisestamme -
haastateltiin tietysti UAW-autoammattiliiton isointa tukijaa.
FUYAO GLASS AMERICAN JOHTAJA
-Iso juttu yhtä kaikki. -Niin on.
Tämän näkyvyyden myötä tulee yhä suurempi vastuu -
toimia oikein.
Koko maailma tarkkailee.
Tuossa pitäisi lukea "maailman".
N:stä oli puhetta.
Iltapäivää.
-Menikö oikein? -Iltapäivää.
Paljon kiitoksia.
Ette tiedäkään, kuinka tärkeää tämä on Fuyaolle ja johtajalle.
Tehdas näyttää hienolta.
Vieraat hämmästyvät.
LAATULASIA KAUTTA LINJAN
Puhkuitte elämää yhteisöön,
joka oli musertunut.
Tämä on USA:n historian suurimpia projekteja.
Olkaa siis ylpeitä ja ennen kaikkea pitäkää hauskaa.
-Silta yhdistää kaksi maata. -Aivan.
Mikä se sana on englanniksi?
-Side. -Se juuri.
Side.
Tervetuloa.
Tervetuloa USA:han!
Toimitusjohtajan visio toteutui.
Fuyao on sijoittanut liki 500 miljoonaa.
Hauska nähdä.
Kiitos kutsusta.
-Tämä on iso juttu. -Väkeä riittää.
-Komea keli. -Totta vie.
-Johtajan tilaama sää. -Parempaa ei voisi olla.
Sinnittele.
-Mitä kuuluu? -Hauska nähdä.
Huomenta, rakkaat vieraat ja ystävät.
Tänään pidämme Fuyao Glass American avajaisseremonian.
Ohiota on haukuttu Ruostevyöhykkeeksi.
SENAATTORI
Tuo termi ei ole nykypäivää.
Osavaltiossamme osataan kaikkea.
Tämä on siitä upea esimerkki.
Moni työläisenne tahtoo ammattiliittoon,
jotta saisi äänensä kuuluviin.
Ohiossa liitot ja johtoportaat ovat tavanneet toimia yhdessä.
Tuen niitä tässä yhteisössä, tehtaassa ja yleisössä olevia,
jotka haluavat äänestää liitosta.
Toivottavasti Fuyao on samaa mieltä. Kiitoksia.
Helvetin tampio.
Täysin sopimatonta.
Vitut hänestä.
Kolme, kaksi, yksi!
Lasimme tehdään kokonaan USA:ssa.
Teette hyvää työtä, rouvat.
Laatulasia kautta linjan.
Senaattori mainitsi ammattiliiton.
Onko Fuyaolla strategiaa moisten riskien välttämiseksi?
Miten menee, Charles?
Minulla olisi asiaa.
Se Sherrod Brownin puhe...
Siitä on meille haittaa.
-Aivan. -Tietyt puheenaiheet ovat arkoja.
Toimitusjohtaja aikoo varmasti kysyä,
-miten toimimme. -Sopiihan se.
Pitää tappaa senaattori.
Leikkaan senaattori Brownin pään niillä isoilla saksilla.
Hän...
-Iso juttu. -Hän teki sen tahallaan.
Sitä väkeä ei enää päästetä tehtaalle.
Tiedätte kaikki kantamme tähän.
Emme halua ammattiliittoja tänne.
Te kaikki tiedätte kantamme.
Välttelemme liittoja.
Jos tänne tulee liitto, tehokkuus laskee.
Yhtiö kärsii.
Siitä koituisi tappioita.
Jos tänne tulee liitto, suljen tehtaan.
Ne puuttuvat tuotantoon,
ja rahojen valuminen muualle on pahempi asia kuin liitto.
Jos liitto haittaa tuotantoani pahasti,
rahani valuvat hukkaan.
John. Jos tahdot jatkaa johtajana,
noudatat neuvojani.
Joka lasinpala on tärkeä.
Kaikki hihnalla kulkeutuvat ja asiakkaan rekkaan päätyvät palat.
Asiakkaat luottavat meihin.
General Motors, Chrysler,
Toyota, Honda.
Lasi on samaa, tuli se sitten Kiinasta tai Daytonista.
Meidän on tarjottava -
yhtä tehokkaasti -
ja laadukkaasti tuotettua lasia.
On tarkastuspäivä.
Meillä ei ole näytelasia.
Sitä pitäisi olla valmiina asiakkaiden tarkastettavaksi.
Lasi kulkee samanlaisen uunin läpi.
Tämä on hieman nopeampi.
Lasi päätyy tänne.
Täällä on toinen lasin asettelija.
Tämä on...
Mitä tehdään?
-Pois vain. -Selvä.
Lasissa oli selvästi jokin virhe.
Lasi ei ole tarpeeksi laadukasta.
Sille ei mahda mitään. Pyrimme yhä tavoitteisiimme.
Tuottavuuteen ja vauhtiin.
Lähettäkää vielä yksi työläinen Kiinasta.
Kiinalaiset tahtovat isoja lukuja.
Vastapuolella ovat laatu ja asiakkaiden tyytyväisyys.
Jäimme väliin.
Päivä meni perseelleen.
Pikkuruisestakin palasesta voi tulla murtuma.
Lasi alkaa viiletä prässissä.
Jos on...
Saitko sen?
Noin 200 astetta.
Etäisyys on pari metriä.
Jotain pitää keksiä.
FUYAON TURVALLISUUSPÄÄLLIKKÖ
Vaikka käynti kylmässä huoneessa.
Helpotusta on keksittävä.
Kauanko olet tuolla?
-Kymmenisen minuuttia. -Tuntiin vai päivään?
Joskus tunneittain.
Eli menet sata-asteiseen huoneeseen siivoamaan... Selvä.
Työolot eivät ole suotuisat.
Toistamme samaa työtä.
Se rasittaa.
Kehoa ja mieltä.
Se on...
Joskus miettii,
miksi tätä tekee.
Sitä miettii, riittävätkö oma kestävyys -
ja tahdonvoima tällaiseen työhön.
Onko tullut moitteita?
Täällä on kuuma.
Amerikkalaiset säikkyvät kuumuutta.
Yritämme muokata työympäristöä,
kunhan budjetissa pysytään.
Tuotantolinjojen väliset tilat ovat kapeat.
Liian ahdasta työturvallisuusviraston mielestä.
"Tuuli tarttuu korkeaan puuhun."
Olemmekin valtava puu.
Otetaan johtaja vastaan!
Huomenta, hyvä henkilökunta.
Emme päässeet tavoitteisiimme.
Tämä on meille vaikea haaste.
Olemme kiinalaisia.
Olemme syntyneet -
kiinalaisista äideistä.
Vaikka kuolisi missä tahansa, kiinalaisuus säilyy.
Kotimaa on ikuinen.
Kiinalaiset pitävät tehtaita USA:ssa.
Rahanteon sijaan kaikkein tärkeintä tässä on se,
miten muutamme amerikkalaisten käsitykset kiinalaisista ja Kiinasta.
Jokaisen kiinalaisen tulee toimia maamme ja kansamme hyväksi.
Se on teidän jokaisen työ.
Amerikkalaiset ovat tehottomia.
En voi johtaa heitä.
Kun heitä yrittää johtaa, he uhkaavat liitolla.
Miten heidät saisi ymmärtämään,
että kiinalaiset pystyvät avaamaan tehtaita USA:han?
Siinä on iso ongelma.
FUQING, FUJIANIN MAAKUNTA
YHTENÄISYYS, VALPPAUS, REHTIYS JA ELOISUUS
-Tervetuloa. -Hauska tavata.
Mitä kuuluu?
Päivää.
Jalot tuntemukset
Ne rehtejä on
Rehtiyden puolesta
Me vaivaa nähty on
Rehtiyden puolesta
On käyty taistohon
Fuyaon määränpää
On rehti maailma
Kevät Kiinan täyttävi
On onni joka kolkassa
Fuyaon siunaukset
Ne rehtejä on
Ilo tavata.
Hyvää huomenta. On ilo tavata.
-Huomenta. -Tervetuloa.
Hyvää huomenta.
Hauska tavata.
Olen John Withrow, laminointivalvoja.
Olen Austin Cole,
takavalotuotannon väliaikainen valvoja.
Jon Helton, tuotekehittelyn valvoja.
Darren Noble, varaosien paketointivalvoja.
Tervetuloa kaikille.
Tervetuloa kotiin.
Koko maailma tarkkailee FGA:ta, ja te olette huipulla.
Sijoitamme USA:han.
Pidämme maastanne ja tahdomme osaksi sitä.
Haluamme hyödyttää maatanne.
Toivottavasti FGA alkaa kannattaa pian,
jotta voisimme osoittaa asiakkaille olevamme vahva yhtiö.
Tämä on arvokasta ja erityistä aikaa.
Illalla pääsette vuoden päätösjuhlaan.
Toivottavasti saatte myös tilaisuuden maistaa paikallisruokia.
Kiitos hotellimajoituksesta.
Odotamme innolla tuotantoprosessinne näkemistä.
Keräämme uusia ideoita,
joilla tehostaa omaa työtämme.
TERVETULOA, AMERIKAN-VIERAAMME!
En saa henkeä.
Töitä tauotta.
Tältäkö linjalta tulee 7 000?
Olisimmepa itsekin joskus yhtä hyviä.
Asento!
Ojennus!
Pitäkää välit suorina.
Katse eteenpäin!
Lepo.
Päivää!
Olemme hyviä!
Luku!
-Yks. -Kaks.
-Kol. -Nel.
-Viis. -Kuus.
-Sei. -Kasi.
-Ysi. -Kymppi.
11.
-12. -13.
-14. -15.
-16. -17.
18.
19. Ilmoitan!
Kaikki 19 jäsentä paikalla!
Loppu!
Iltapäivää!
Pahoittelut!
Olkaa hyvät!
Kiitos!
Asento!
-Ryhmämme nimi! -Kehitys!
Sloganimme!
Toimettomuus on askel taakse!
Asento!
Esikokoontuminen on päättynyt.
Poistukaa!
Teillä ei kuulemma suju.
Totta. Siksi tulimmekin koulutukseen.
Teillä on kuukaudessa kahdeksan päivää vapaata -
ja kaikki viikonloput.
Kahdeksantuntisia päiviä.
Täällä on vapaata vain pari päivää kuussa.
Siitä ei pidetä.
Siksi sanoin, että amerikkalaiset ovat laiskoja.
Ette te mitään pahoja ihmisiä ole.
-Jokainen voi muuttua. -On meillä uutteriakin alaisia.
Motivoituneita ja kunnianhimoisia.
Mainioita.
Useimmat tahtovat vain tehdä rahaa,
eivät lasia.
Montako työtuntia päivään?
Kahdeksan per vuoro.
Eli noin sata dollaria päivässä.
Täällä palkkansa pitää ansaita.
Arvonsa pitää todistaa. Käsitätkö?
Kyllä.
Teillä kuulemma tykätään vitsailla ja jutella.
Paras ratkaisu siihen on putkiteippi.
Sitä suun eteen, niin jo paranee työpanos.
-Teippiäkö? -Suun eteen teippiä.
Käykö se?
Ei, mutta jos kävisi, tuotantomme kohenisi.
He rupattelevat liikaa.
Tärkeintä on,
että toimitte yhdessä ja keskitytte työhönne.
Kyllä täällä pärjää.
Olen aviossa.
Lapseni on kotosalla.
Lomia ei juuri ole, joten en ehdi kotiin.
Vain kevätjuhlan aikaan, kerran vuodessa.
Teemme 12-tuntisia vuoroja.
Väsyttää, mutten voi muutakaan.
Johtaja sanelee työmme.
Minulla on kaksi lasta.
Kuusikuinen ja nelivuotias.
Aika pieniä.
Jos meillä pitää kiirettä, emme ehdi vapaille.
Käyn kotona vain pari kertaa vuodessa.
Vanhempi lapseni on yhdentoista ja nuorempi kahdeksan.
Teen pitkiä päiviä enkä ehdi juuri nähdä heitä.
Hittolainen.
Heillä ei ole suojalaseja. Uskomatonta.
Tavalliset hanskatkin.
Sekopäistä.
Ei voi olla totta.
Tehtaaltamme tullut lasi...
Eriväriset lasit kierrätetään eri tavoin.
Siksi ne pitää lajitella.
Nuo tekevät tuota kaiken päivää.
Helvetin hullua poimia lasia noin.
FUYAON TYÖVÄENLIIKKEEN JA KOMMUNISTISEN PUOLUEEN PÄÄMAJA
Meillä Fuyaolla ollaan energisiä.
Me kaikki olemme pirteitä ja iloisia, kun saamme työskennellä täällä.
Kaikki alaisemme kuuluvat työväenliikkeeseen.
LIIKKEEN PUHEENJOHTAJA
FUYAON KOMMUNISTISEN PUOLUEEN PÄÄSIHTEERI
TOIMITUSJOHTAJAN LANKO
Mao Zedong,
Deng Xiaoping,
Jiang Zemin,
Hu Jintao,
Xi Jinping.
Nuo viisi johtajaa meillä on ollut Kiinan perustamisesta lähtien.
Yhtiömme ei pääsisi pitkälle ilman valtion tukea.
Liikkeellämme ja yhtiöllä on läheinen suhde.
Ne ovat kaksi yhdessä pyörivää ratasta.
Fuyao tarvitsee alaisiaan menestyäkseen.
Olemme samassa veneessä.
Venettä pitää suojella kaikkien vuoksi.
Jos vene uppoaa, kaikki menettävät työnsä.
Yksinkertaista.
Tässä teille hada.
Seuraavaksi matolle astelee työntekijöitä kahdesta ryhmästä.
He voittivat erinomaisen ryhmän palkinnon.
Vuosi 2017.
"Ylväät tavoitteet."
"Kädentaito näkyy halki Kiinan."
Antakaa lämpimät aplodit toimitusjohtaja Caolle!
Hra toimitusjohtaja,
hyvät kollegat.
Tämä ilta on kokoontumisen aikaa Fuyaon perheellemme.
Kaikki esiintyjät ovat Fuyaolla töissä.
Teille näin laitoimme Uudenvuoden aterian
Perhe on riemuissaan Ilo on huulillaan
Teille säihkyvää iloa näin toivotamme vaan
Uutta vuotta Onnea teille toivotetaan
Turvallista vuotta perheellenne halutaan
Onnea ja menestystä vaan
Paras tulla saa Nyt pahin unholaan
Kohteliaisuus aina muistakaa
Onnea ja menestystä vaan
Kaksi sanaa on saanut hiljattain suosiota.
Mitkä ne sanat ovat?
Älykkyys ja lean.
Kehitykseen panostaa
Jokainen ala saa
Rahoitus, palvelut, valmistus
Aina uutta oppimaan
Kehitys on nopeaa
Uusi aika on jo tääl'
Alaisista pidetään huolta
Resursseja saadaan tuolta
Voittoja on helppo vuolla
Ylennykset, siirtymät Päivitykset, päätelmät
Uusii menetelmii käyttää
Fuyao näin tietä näyttää
Olemme vaikuttuneita.
Kiinan toiminta vakuutti meidät.
Olette sopuisia.
Sen voi tuntea.
Ottakaa morsianta kädestä.
Tästä lähtien, varoistanne huolimatta,
huolehditte hänestä aina.
Vaalitte ja suojelette häntä -
iankaikkisesti.
Teettekö niin?
Kyllä.
Olemme yksi -
iso planeetta.
Maailma,
joka on jokseenkin jakautunut.
Olemme silti yhtä.
Tänään nähtiin siitä esimerkki.
Nämä ovat ilon kyyneliä.
On upeaa nähdä kulttuurianne.
-Kiitoksia. -Kiitos teille.
Olemme yhtä.
-Niin olemme. -Yhtä.
Yksi kieli, yksi yhtiö.
Aivan.
Kiitos.
Sanokaa muikku!
Muikku!
Valitkaa näistä paras otos seuraavan Fuyao Peoplen kanteen!
Tämä on yhteisöni.
Minulle merkkasi paljon, kun tämä rakennus heräsi taas eloon.
Fuyao on johtaja.
Fuyao on mullistaja.
Nousemme alan kärkeen ensi vuonna.
ALOITEVASTAAVA
ALOITTEET
-Mitä kuuluu? -Sain hyvän idean.
Kuvatkaa niitä kolmea mikroa, jotka ovat olleet rikki kaksi viikkoa.
-Kuvatkaa sitä. -Onnistuu.
Miksi lounashuoneen tilalle tulee tuotantotilaa?
Kylteissä lukee niin. Minne lounashuone siirretään?
-En osaa sanoa. -Tyypillistä.
En tiennytkään tuosta.
Palasin juuri lomilta.
Pöydät ja tuolit viedään pois -
koneiden tieltä, kuten muuallakin.
Toivottavasti toimistosikin viedään.
Nuo pyörivät jatkuvasti. Olemme Amerikassa.
Ei täällä tarvita leikkiviä kiinalaislapsia.
Kiinan-matkan jälkeen otin käyttöön...
ESIMIES
...vuoroa edeltävät palaverit.
Aiemmin rupattelimme pöydän ääressä.
Kiinalaiset taas pantiin riviin.
Se on tepsinyt täälläkin.
Huomenta!
Greg, tule seisomaan kakkospaikalle.
Chuck kolmospaikalle.
Kaikki ovat paikalla.
Tämä on koe.
Pelaavatko linjat hyvin tänään?
Onko kaikilla lasit ja saappaat?
Onko?
Kysyttävää?
Hyvää työpäivää.
-Leikataanko kätesi? -Kuulen huomenna.
Silloin tulee tarkempaa tietoa.
Toipumiseen annetaan varmaan ensin neljä viikkoa.
Sitten venytetään kahdeksaan.
Pelkään pisteideni puolesta.
Älä turhaan.
Sinun ei tarvitse murehtia mitään.
Tahdon pitää työni.
Et sinä menetä työtäsi.
Palkkani.
Niin.
-Saanko sitä yhä? -Saat, vaikken osaa sanoa tarkemmin.
Joka tason työntekijät tahtovat turvaa.
Siitä koituu silti kulunsa.
LAMINOINTISPESIALISTI
Työtiloissamme on vain yksi sisäänkäynti. Vastakkaisella puolella ei ole ovia.
Jos syttyy tulipalo,
jäämme loukkuun.
Yksi iso lasilevy halutaan tarkastaa.
Osa floatlasista on niin isoa,
että kasvot ovat vaarassa.
Se ei käy päinsä.
Minun piti sanoa kiinalaiselle,
etten suostu nostamaan kahta lastia pystytrukilla.
Se ei kestä.
"Sen kuin teet sen itse. Minä en suostu.
En vaaranna toisten henkeä."
Koko työikäni aikana -
minulle ei ole koskaan sattunut työtapaturmaa.
Olin 15 vuotta General Motorsilla ilman loukkaantumisia.
Mitä sitten sattuikaan Fuyaon töissä?
Tapaturma.
Olen Morainen-tehtaalla,
Kettering Boulevardilla.
Fuyao on saanut 11 valitusta työturvasta.
Alaiset ovat valittaneet epäreilusta kohtelusta.
Kun sanon "kansa", sanotte "valta".
-Kansa! -Valta!
Kun sanon "kansa", sanotte "liitto".
-Kansa! -Liitto!
KYLLÄ LIITOLLE
Kokoustamme töiden jälkeen.
Tuo työtoverisikin.
Fuyaosta on uutisoitu paljon tv:ssä.
"Turvahuolista"...
LIITONVASTAISUUDEN KONSULTTI
...ja muista on tehty ilmoituksia.
Ne ovat pitkälti valheita.
SUORA SUHDE JOHTAJIIN
Liiton myötä tästä tulee laitonta.
Se ei enää sovi.
Alaisena joutuisin kääntymään liiton edustajan puoleen.
Kun näin nämä materiaalit etukäteen,
kauhistuin tuosta kuvasta.
Jos tästä tulee totta,
emme pysty kommunikoimaan suoraan -
amerikkalaiskollegojemme kanssa.
Hirveää, eikö?
Jos johtamista saadaan tehostettua, liittojen kapina saadaan kukistettua.
Jos johtamista saadaan tehostettua,
siitä on apua liittojen vastustamisessa.
Palkkasimme amerikkalaisia johtajiksi ja esimiehiksi.
Odotimme voivamme luottaa heihin.
Heidän piti palvella yhtiötä hyvällä palkalla.
Miksi he eivät tehneet niin?
Uskon, että he suhtautuvat kiinalaisiin vihamielisesti.
Meille koituneet tappiot -
tammikuusta lokakuuhun ovat noin 40 miljoonaa USA:n dollaria.
Siihen on saatava muutos mahdollisimman pian.
Rakennemuutoksen myötä -
uskon tehtaan alkavan tuottaa pian.
Kutsuimme Jeff Liun uudeksi johtajaksemme.
Huomenta kaikille.
Synnyin vuonna 1963, jäniksen vuonna.
Olen asunut 27 vuotta USA:ssa ja 26 vuotta Kiinassa.
Minua luullaan nelikymppiseksi, vaikka olen 53-vuotias.
Se on intohimoni ansiota.
Tahdon tehdä asiat kunnolla.
FUYAON UUSI VAIHE
LASINVALMISTAJAN SUURI MUUTOS
"Yhtiön johtoporras pantiin kerralla uusiksi.
Johtaja John Gauthier ja apulaisjohtaja Dave Burrows lähtevät."
Itse asiassa heidät irtisanottiin.
Ettekö ota lakkia?
Selvä juttu, pomo.
-Käykö lakki? -Johan toki.
Hyvä.
Hyvää joulua. Kiitos panoksestasi.
Päivää kaikille!
Tahtoisin kiittää teitä uurastuksestanne.
FUYAO GLASS AMERICAN JOHTAJA
Meidän tulee toimia tiiminä yhden katon ja kulttuurin alla.
Tehdään vuodesta 2017 suurenmoinen.
Teemme yhtiöstä tuottavan.
Pystymme tienaamaan lisää, ja kaikki saavat osansa.
Mitä sanotte?
Ei hullumpaa.
Otatteko lakin?
Hän tarjosi teille lakkia.
Totta kai.
Olkaa hyvä.
Lakki päähän.
Päivää.
Eräs työtoveri kertoi vinkin näistä asunnoista.
Vuokra on 480 dollaria kuussa.
Minä ihastuin.
Minulla on tähän varaa.
Oloni on jälleen itsenäinen.
Tuoksuu hyvältä.
Tämä on päivän nautinnollisin hetki.
Kun saan tupakan poltettua, mieleni rauhoittuu.
Me työntekijät ikään kuin asennamme kiskoja,
jotta juna kulkisi sulavasti.
Ainoa tavoitteemme on tehdä parhaamme.
Se pätee kaikkiin.
Vaimoni.
Hammassärkyni helpotti.
Toivuin täysin.
Viimeksi itkin teininä.
Itkin kerran tultuani tänne.
En kehtaa kertoa siitä.
Kun kaikki on hiljaista yön pimeydessä,
silloin minä ikävöin perhettäni.
Opin valtaosan taidoistani Leonilta ja Wongilta.
Aluksi emme tienneet lasista mitään.
Tämänikäistä ei haluta palkata, koska se on riskialtista.
Hän on kiinalainen veljeni.
Puolustaisin häntä kuin omaa veljeäni.
Hän on minulle tärkeä.
Oletko kunnossa?
Esimies alkoi huutaa minulle.
-Työskentelet siis tuolla pöydällä. -Kaikki sujui.
Hän tahtoo vaihtaa tähän.
Eli sinut halutaan siirtää tänne.
Hän vaati kahdeksaa laatikkoa.
Kunhan sinuun ei satu.
Ne täytyy työntää tänne.
Et taida jaksaa työntää niitä.
-Sano se hänelle. -En tajua.
Miksei hän osaa kertoa siitä?
Varmista, että ilmaiset avuntarpeesi.
Niin teinkin.
Hän tietää kyllä.
Ratkaisun sijaan he etsivät väärintekijää.
Molemmat olivat väärässä.
Amerikkalaisia täytyy osata käsitellä.
Miten hyödyntää heidän piirteitään siten, että heidät saa valjastettua Fuyaolle?
USA:n kulttuuri on sellainen,
että lapsia rohkaistaan mielin määrin.
Siksi kaikki USA:ssa varttuneet ovat over-confident.
Liian itsevarmoja.
Amerikkalaiset rakastavat imartelua.
Vastaansanoja joutuu pulaan.
"Aasi pitää myötäkarvaan silittämisestä."
Eikö?
Aasia pitää silittää myötäkarvaan.
Muutoin se potkaisee.
Käsitättekö?
Selvä.
Meidän on opastettava ja autettava heitä viisaudellamme.
Olemme heitä parempia.
Meitä pidetään ulkomaalaisina.
Tahdomme työskennellä kotomaassa -
emmekä tuntea olevamme Kiinassa.
Kiinalaiset ovat aina töissä.
Ympäri vuorokauden ja sunnuntaisin.
Joskus emme saa lounastaa,
koska lasia pitää toimittaa.
Kiinalaisista ei ole mitään apua.
He vain pomottelevat meitä.
"Tee näin." "Miksi?"
He eivät perustele vaan häipyvät.
Onhan tämä kasvava yhtiö.
Työtaakka on silti sellainen,
että etenkin hyvät alaiset kannattaa pitää.
Dollarinkin palkankorotus auttaisi.
Kunhan aherruksesta saisi palkkion.
Tulimme tänne luottavaisin mielin.
Tulevaisuus oli kirkas.
Tästä tulikin täyskäännös.
Kiinalaiset ovat epäkunnioittavia.
Ainakin 3 000 henkeä on saanut potkut tai lähtenyt.
Aina kun on turhauttava päivä, voi paiskoa kontteja.
Kaikki pomomme alennettiin.
Kiinalaiset ottivat vallan.
Muuttivatko he mielensä?
Emmekö saakaan ohjaksia?
Se oli niitä houkuttimia,
joiden perässä tulin.
Hyvä kun he tulivat. Rakastan tätä alaa.
Olin Appletonilla 20 vuotta.
Minut erotettiin vuonna 2012.
Olen etsinyt töitä neljä vuotta.
Pidän duunareiden kanssa työskentelystä.
He painavat hommia.
Sitä ei palkita mitenkään.
En tarkoita palkkaa.
Heitä ei kehuta.
Näin, kun kiinalainen kaatoi kemikaaleja viemäriin laiturilla.
Keltainen maalivana ajelehti selkeästi viemäriin.
He eivät tunne sääntöjä.
Mietin, että se viemäriin valunut tavara -
päätyy juomaveteen.
En tahdo haaskata kenenkään aikaa.
Onko näistä puheistamme mitään apua?
KYLLÄ LIITOLLE
Turvamiehet saattavat sinut ulos, jos jatkat.
Sitä väkeä kohdellaan paskasti.
Apua raskaan työn raatajille.
Jos pomonne ei osaa auttaa, tulkaa puheilleni.
Etenkin amerikkalaisasioissa.
Saako heidät pakotettua ylitöihin?
Amerikkalaiset siis.
HR:n kantilta -
heitä ei voi pakottaa ylitöihin.
Sellaista ei saa sanoa.
Kiinassahan se on pakollista.
Paskat amerikkalaisten mietteistä.
Nostakaa vaikka syyte,
mutta lauantaina tullaan töihin. Niin minä määräisin.
Tärkeintä on molemminpuolinen yhteisymmärrys.
Meihin kohdistuu valtavat paineet.
Paljon isommat kuin Kiinassa.
Eräs tyyppi ei pystynyt nukkumaan pariin päivään.
Ihailen amerikkalaisia.
He tekevät toista työtä täällä työskentelemisen lisäksi.
Luulin amerikkalaisten elävän mukavasti.
Uskoin, ettei heidän tarvitse tehdä uhrauksia.
UAW:N KOKOONTUMISSALI
Iltapäivää.
Kaikki Fuyaosta kuulemanne on totta.
Tässä hieman osviittaa.
Manikyristityttäreni tienasi viime vuonna 13 000 dollaria enemmän kuin minä.
Miettikää sitä.
Hän tienasi 40 000 dollaria ja minä 27 000.
Se on väärin.
Eräs työtoverini erotettiin,
koska hän joutui viikoksi sairaalahoitoon.
Niin olisi voinut käydä minulle. Olisiko minutkin erotettu?
Työtoverini istui pahvilla, joka syttyi tuleen.
Töitä jatkettiin silti.
Daytonin veronmaksajat ja Ohion osavaltio -
ovat satsanneet kymmeniä miljoonia Fuyaoon.
Siltikään Fuyao ei ole tarjonnut turvallisia töitä,
jotka yhteisö ansaitsee.
Työväenliike.
Työläiset ja työväenliike rakensivat Amerikan.
Siten Amerikasta tuli suuri.
Fuyaon työläisillä...
OHION KANSANEDUSTAJA
...on synnyinoikeus, jonka edestä ovat raataneet -
he ja heidän edeltäjänsä.
Oikeus reiluun elämään -
ja turvalliseen työpaikkaan.
Niistä taisteltiin 70 vuotta sitten.
Silloin kiistettiin,
että johtajat, yhtiöt ja rikkaat saisivat sanella,
mitä alainen saa tai ei saa.
Amerikkalainen työläinen ahertaa edelleen.
Se ei ole muuttunut.
Muutos tuli siinä, että päättäjät tahtoivat muuttaa sääntöjä -
riistääkseen muilta.
Muutos tehtiin toisten kustannuksella.
Teillä on oikeus ja velvollisuus vastustaa.
Sitä on liiton perustaminen Fuyaoon.
Vuosien kamppailun lomassa keksittiin,
miten yhtiö voi tienata ja olla myös reilu alaisille.
Maksaa kohtuullista palkkaa -
ja taata turvallisuus.
Ne eivät poissulje toisiaan.
Taistelkaa Fuyaolla.
UAW taistelee rinnallanne.
Näytämme Fuyaolle, että asiat tehdään toisin Daytonissa.
Käyn tuon koko kamppailun rinnallanne.
UAW:n ja työläisten puolella.
Me voitamme. Kiitos.
Huomenta.
Maanantaina -
kaikki läsnä olevat palkolliset -
saavat kaksi dollaria lisäpalkkaa.
Kiitos.
Nykypalkastanne huolimatta -
saatte kaksi dollaria lisää.
Hienoa, eikö?
Se voi kuulostaa tappiolliselta.
SUORITUS PALKITAAN PALKANKOROTUSILMOITUS
Tehokkuus syntyy hyvästä työntekijästä.
Hyvä työntekijä jää, kun saa parempaa palkkaa.
Tahdomme olla kaupungin paras työnantaja. Sen vastineeksi -
tehkää pidempään töitä.
Tiimimme pystyy samaan kuin Kiinassa.
Nostakaa rimaa, niin tulevaisuus on teidän.
Kiitos vielä.
FUYAON TYÖLÄISTEN PUOLELLA
Voitto!
Me olemme liitto!
UAW!
Yhtiö ei tahdo noudattaa USA:n säännöksiä.
Nyt ollaan Amerikassa, ja heidän pitää noudattaa Amerikan lakeja.
Kas vanhan maailman tuhkist' Uuden aikaan saamme näin
Sillä liitossa voimaa on
Solidaarisuutta aina
Sillä liitossa voimaa on
Solidaarisuutta aina
FAKTAT KUNTOON! ÄÄNESTÄ VASTAAN
LIIKEKANNALLE OIKEUDEN PUOLESTA
Reilusta menettelystä on paremmat takeet,
kun on mustaa valkoisella.
Siksi tarvitaan liittoa.
Johtoportaan olisi pakko kuunnella.
Mustana naisena tunnen nämä kuviot.
Vain sillä tavalla saamme mahdollisuuden.
Joskus toki tarvitaan liittoa.
Juuri nyt minulla on tosin hyvä työ.
Saan hyvää palkkaa ja vakituista työtä.
En tarvitse ketään puuttumaan siihen.
Liitto vain pitää huonot työläiset.
Meidän hyvien työ jatkuu entisellään.
Mitä hyödyn siitä?
SÄILYTÄ ÄÄNESI, ÄÄNESTÄ VASTAAN
FUYAON ETUPAKETTI SAATIIN ILMAN MITÄÄN LIITON MAKSUJA!
Tiedän, että täällä on liiton aktivisteja.
Tiedän sen, koska alaisinani on vakoojia.
Minulla on keinoni sellaisten hoiteluun.
Tässä on liiton puoltaja.
Siinä hän on. Tämä nimenomainen henkilö.
Tulemme toimeen aika hyvin.
Pian häntä ei enää näe täällä.
LRI:N KOULUTUS (LIITTOASIAIN NEUVONTAPALVELU)
Iltapäivää.
Kiitos, kun tulitte.
Ette voineet muutakaan.
(FUYAON TYÖNTEKIJÄN ÄÄNITE)
Liitto yrittää vakuutella teille,
että liittyminen on etunne mukaista.
Jos saatte jonkinlaisen sopimuksen,
palkat ja edut saattavat parantua.
Ne voivat myös jäädä nykyiselleen.
Tai sitten saatte pienempää palkkaa ja vähemmän etuja.
Työnantajat eivät enää pelkää lakkoja.
Jos nykyään lakkoilee, ei voi tulla irtisanotuksi,
mutta korvatuksi voi tulla.
Miettikääpä sitä.
Lakkoilusta voi joutua korvatuksi pysyvästi.
Käsketkö siis äänestää vastaan?
Tehkää mitä haluatte.
Kenen leivissä olet?
Työnantajani tarjoaa konsultointia liittoasioissa.
-Saatko palkkaa? -Kyllä.
Yleensä mainitsen sen.
Et sanonut sitä vielä.
Minulle maksetaan konsultoinnista...
Meille puhumisestako?
Ei minulle valehtelusta makseta.
Käsitättekö?
PAKOLLISET PALAVERIT
Ei se mies kyllä ollut puolueeton.
UAW saa toimia missä tahansa muualla.
FUYAON JURISTI
Jos se tahtoo maksaa alaisillemme -
esitelmänsä kuuntelemisesta,
se käy.
Jos se tehdään työajallamme, sanoma on meidän.
Paljon rahaa kului sen varmistamiseen,
että jokainen työntekijä käy sessiossa -
kahdesti tai kolmestikin.
Olen nähnyt lappuja ja tarroja,
joissa lukee: "Äänestä vastaan.
Säilytä äänesi."
Kysyn sellaisilta,
mikä ääni heillä on.
Mikä muka koskaan olikaan?
FUYAO MAKSOI LRI:LLE YLI MILJOONAN AMMATTILIITON VASTUSTAMISESTA
LIITONVASTAINEN NEUVONTA ON VALLANNUT ALAA 1970-LUVULTA LÄHTIEN.
Tämä on ollut kahden hengen työ alusta asti.
Kun minut pantiin tänne,
työ annettiinkin yhdelle hengelle.
Kerroin henkilöstöosastolle, että jouduin kohteeksi.
Minusta on tarkoitus tekaista tehottomuusraportteja.
Sitten saan potkut.
JILL LAMANTIA EI SAA PÄÄSTÄÄ TEHTAALLE
Fuyaolta soitettiin, että sain potkut.
Minut otettiin kohteeksi.
Pääsin uutisiin ja kaupunginvaltuuston istuntoihin.
Nämä ovat olleet...
TYÖTURVAA
...apeita päiviä.
Ajatus työttömyydestä on masentava.
Olen hyvä työläinen.
Ammattiliitto!
Meninkö liian pitkälle?
Kannattiko vaarantaa elämäni?
Vanha Fuyao.
Haistatteleva nimi.
Fuyaolla ollessani en kokenut liittoa tarpeelliseksi.
Tätä nykyä alaiset eivät saa ääntään kuuluviin.
Kuulemani mukaan tehtaan väellä ei ole minkäänlaista USA:n viranomaista,
jolle voisi puhua.
Nuo työläiset tarvitsevat jotain.
Enää kaksi matkaa riittää tälle vuodelle,
jos saatte toteutettua aikeenne.
Miksi kävisin täällä? Se on vaivalloista.
Luuletteko, että vierailen mielelläni?
Se väsyttää.
Onko liitto metelöinyt?
Ei juuri.
Tilanne on parantunut.
Erotimme hiljattain monia liiton tukijoita.
Erilaiset keinomme tepsivät.
Karsinta onnistui.
Palkatkaa lisää loistoväkeä.
Nuoria.
Sellaisen kulttuurin haluan.
Siitä seuraa hyvä ilmapiiri.
Moni asia USA:ssa poikkeaa Kiinasta.
Olemme jo sijoittaneet tänne. Se vain ei ota toimiakseen.
UAW ÄÄNESTÄ PUOLESTA
Huomenta.
-Valmiina ollaan. -Voittoon.
-Äänestämään. -Voittoon.
-Sillä lailla.
-Valmiina voittoon. -Asiaa.
Liekeissä ollaan!
Paikalla on UAW-ammattiliiton väkeä.
He kannustavat Fuyaon alaisia äänestämään liiton puolesta.
Fuyaon lausunnossa -
yhtiö nimitti liittoa korruptoituneeksi -
ja toivoi kielteisiä ääniä.
Yli 1 500 työntekijän odotetaan...
Kaikilla on psykologinen varjo.
Fuyao ei tahdo liiton alaisuuteen.
Kiinalainen sananlasku kuuluu: kaksi tiikeriä ei mahdu yhdelle vuorelle.
Äänestys päättyi tunti sitten.
Kansallinen lautakunta laskee äänet tehtaassa -
Fuyaon ja UAW:n tarkkaillessa.
Saimme murskavoiton.
Siiskö 60 prosentilla?
Niin.
Olemme mahtavia.
Vastaan 868, puolesta 444.
En yllättynyt.
Arvasin, että nuoret säikähtivät.
LRI:n väki sai pelotettua meidät.
Ennen koulutuksia ounastelin puoltavaa tulosta.
Siellä puhuttiin lakoista ja palkan eväämisestä.
Omista tuloista ollaan huolissaan.
Itse olin taatusti.
Musertava kieltäytyminen.
Huomenta.
En saanut nukuttua,
koska tunsin -
yhä painavamman taakan harteillani.
Teiltä sain tilaisuuden -
tehdä FGA:sta paremman.
Pyrin työskentelemään hyväksenne johtotiimin kanssa.
Joka pulmaa en saa ratkottua yön yli,
mutta antakaa aikaa.
Onnistuuko?
Vielä yksi asia: elämä on lyhyt.
Lähetämme Kiinaan kymmenen parasta alaista.
Näytän kuvia. Tässä on Shanghai.
Se on Kiinan modernein kaupunki.
Näyttää Manhattanilta.
Sellainen se onkin.
Tässä on Hyatt-hotelli.
Sen 55. kerroksessa on taivasallas.
Siinä uidaan taivailla.
Kerron hyvät uutiset.
Yksi onnenpekka pääsee näkemään tuon kaupungin.
Olemme yksi Fuyao, yksi perhe.
Luomme ihmeen.
Meidän on luotava ikuista menestystä.
Tehdään Amerikasta jälleen suuri.
USA:n-projektillamme valettiin pitävä perusta globaalille strategialle.
Toiminnanjohtamisessa nähtiin kaksilukuista kasvua.
Ansiot ja tuotot kasvoivat entisestään.
Minun nuoruudessani Kiina oli köyhä -
ja takapajuinen.
Olin silloin onnellisempi.
Elän nyt uudella aikakaudella.
Olen nähnyt menestystä ja uudistumista,
mutta tunnen menettäneeni jotain.
Kaipaan lapsuuteni kurnuttavia sammakoita ja sirkuttavia hyönteisiä.
Kedolla kukkivia villikukkia.
Olen rakentanut monia tehtaita viime vuosikymmeninä.
Olenko riistänyt rauhan ja tuhonnut ympäristöä?
En tiedä, olenko hyväntekijä vai rikollinen.
Siltikin -
ajattelen noin vain ollessani onneton.
Työ on elämän tarkoitus.
Eikö niin?
Minut irtisanottiin Fuyaolta kahden ja puolen vuoden jälkeen.
En kuulemma ollut löytänyt tietokoneelta jotain tarpeeksi äkkiä.
Kolmisen minuuttia ei riittänyt.
En kadu sitä kahta ja puolta vuotta.
Sain hyviä ystäviä -
ja opin kiinalaisilta paljon.
Ei ole tarjota ruokaa.
Asunnolla olisi vesimelonia.
Ei taida sopia tuolle.
Syököön ruohoa.
-Hyvää jatkoa. -Nähdään.
-Hei sitten. -Heippa.
Ennen vanhaan kiinalaiset halusivat ainoastaan -
tarpeeksi ruokaa ja lasten kasvattamista.
Siinä kaikki.
Minun sukupolveni tahtoo kaikkea.
Matkustamme ja ostelemme mielemme mukaan.
GM:ltä sain hyvän elämän.
Se katkesi,
kun tehdas suljettiin.
Emme enää koskaan saa yhtä hyvää palkkaa.
Se on mennyttä.
Sillä lailla!
Hyvä!
Tiedetään!
En edes tiennyt.
Amerikkalaisesta unelmasta ei luovuta. Se olisi epäamerikkalaista.
Saan valkoisen aidan -
ja mukavan talon.
Lapseni saavat lähteä yliopistoon.
Saan kunnollista kohtelua.
Siihen pitää uskoa.
Tässä oli yksi työläinen.
Nyt ei ole ketään.
Seuraavaksi tuolta lähtee neljä.
Kaksi per linja.
Automaatio on standardointia.
Lopuksi kapselointilinjalta saadaan karsittua kaksi työläistä.
Kone hoitaa sen.
Onko tuolla valmista?
On, pelkkiä koneita.
Korvataanko loputkin?
Kyllä, sivuikkunoiden karkaisupisteellä.
Tätä testataan.
Tavoitteena on karsia neljä.
Tilalle tulee kone.
Työläiset ovat liian hitaita.
YLI 375 MILJOONAA IHMISTÄ EROTETAAN AUTOMAATION TIELTÄ VUOTEEN 2030 MENNESSÄ
UUDELLEENKOULUTTAUTUMISTA ON TUETTU YHÄ VÄHEMMÄN 20 VUODEN AIKANA
FUYAO GLASS AMERICA ON OLLUT KANNATTAVA VUODESTA 2018 ASTI
TURVALLISUUTTA PAINOTETAAN YHÄ, MUTTA VUONNA 2018 SATTUI KUOLINTAPAUS
YHTIÖLLÄ ON TÖISSÄ NOIN 2 300 AMERIKKALAISTA JA KIINALAISTA
Tekstitys: Jouni Jussila